
SUFOI Årsrapport 2017 

Vi har taget hul på et nyt år. Det betyder, at SUFOI Årsrapport 2017 er på vej med posten til 
SUFOI's æresmedlemmer og medlemmer af SUFOI's Støttekreds. 

Alle, der i det forgangne år har støttet foreningens arbejde med mindst kr. 250, får tilsendt en 
printudgave af SUFOI Årsrapport 2017. 

SUFOI Årsrapport 2017 er på 42 sider og indeholder et lille, men velvalgt udpluk af de mange 
artikler og notitser, som er blevet bragt i det forgangne års 22 udgaver af UFO-Mail. Du kan 
læse SUFOI Årsrapport 2017 online på ufo.dk. 

Hvis du mener, at SUFOI's arbejde med at udforske ufomyten er værd at støtte, kan du blive 
medlem af SUFOI's Støttekreds. Dit bidrag gør det muligt for os at drive ufo.dk og undersøge 
ufooplevelser. 

Som medlem af SUFOI's Støttekreds har du ingen forpligtelser over for foreningen. 
Støttebeløbet gælder for hele 2017. Et støttebeløb på minimum kr. 250 giver dig en gratis 
boggave og SUFOI Årsrapport 2018portofrit tilsendt i januar 2018. Nederst i denne UFO-Mail 
ser du, hvordan du støtter foreningens arbejde økonomisk. 


Drømmefabrikken 
Skunk Works® 

Den 17. juni 1943 fik Kelly Johnson USAAF's godkendelse af XP- 
80-programmet: USA's første jetdrevne jagerfly. Dermed var 
Skunks Works® født som en helt særlig udviklingsafdeling med 
det officielle navn Advanced Development Programs (ADP). 
Skunks Works® kan i juni 2018 fejre sit 75 års jubilæum, og i den 
anledning er der udkommet et pragteksemplar af en bog med 
beskrivelse af mere end 80 projekter, der engang var 
superhemmelige, men som i dag enten er realiseret eller 
forblevet en drøm. 

Af Kim Møiler Hansen 

Kyndige Steve Pace er forfatteren til den velskrevne og veldisponerede 
bogThe Projects o f Skunk Works - 75 Years o f Lockheed Martin's Advanced 
Development Programs. Bogen rummer en overflod af officielle fotos, 
arbejdstegninger og kunstneriske gengivelser af alle de kendte projekter. 

Pace lægger naturligvis heller ikke skjul på, at mange andre projekter 
forbliver under lås og slå i arkiverne i hovedkvarteret i det sydlige Californien 
- og vil formentlig først om mange år blive kendt af offentligheden, om 
nogensinde. 



Steve Pace: „ The Projects of Skunk 
Works - 75 Years of Lockheed 

Martin's Advanced Development 
Programs", Voyageur Press 2016, 
256 sider, 379 illustrationer, 
indbundet, format: 235 mm x 276 
mm. Forsidetegningen viser SR-72 - 
måske et af fremtidens 
superfartøjer. Steve Pace skriver til 
Flight Journal, har skrevet 30 
flyvehistoriske titler og i 2016 også 
udgivet bogen The Big Book of X- 
Bombers & X-Fighters. 




Skunk Works® står bag mange legendariske fly bl.a. F-94 Starfire, U-2, F-104 Starfighter, Hercules C-130 
(transportflyet, der siden 1955 er produceret i mere end 70 versioner og stadig er i tjeneste), SR-71 Blackbird, 
F-117 Nighthawk, F-22 Raptor og F-35 Lightning II. Sidstnævnte står på det danske forsvars indkøbsseddel. 
Det er også blevet til jetmotorer, missiler, satellitter, luftskibe, et usynligt krigsskib og utallige droner. Og så er 
der alle de projekter, som aldrig kom længere end til skrivebordet, computerskærmen eller 
vindtun nel model len. 



Bogens kapitler er disponeret efter årtierne 1940'erne til 2010'erne, 
og hvert projekt er sat ind i en historisk kontekst med beskrivelser 
af de strategiske behov og teknologien og suppleret med 
overskuelige bokse med tekniske specifikationer. Hver 
projektbeskrivelse afsluttes med en klar og stringent 


sammenfatning, der skaber overblik. 



Hvad har bogen The Projects of Skunk 
Works - 75 Years o f Lockheed Martin's 
Advanced Development Programse gentlig 
med ufomyten at gøre? Måske ikke 
umiddelbart så meget, og dog... 

Selv om ordet ufo slet ikke nævnes i 
bogen, og bogen mest af alt er for 
flynørder, så er Skunk Works®- 
projekterne tæt knyttet til den øde og 
sagnomspundne flyvebase Area 51 ved 
den udtørrede Groom Lake i Nevadas 
ørken. Her har avancerede våbensystemer 
og eksperimentalfly siden sommeren 1955 
kunnet afprøves og videreudvikles langt 
fra offentlighedens nysgerrige øjne. Som 
det også fremgår af SUFOI's 
udgivelse Area 51 (e-bog og udlån) har 
afprøvning af fremtidens luftfartøjer på 
Area 51 uden den mindste tvivl været med 
til at skabe ufooplevelser og bidraget til 
ufomyten med fantastiske historier. Det er 
en naturlov, at hemmelighedskræmmeri 
giver fantasien frit spil og skaber 
drømmesyn. 




Clarence Leonard „Kelly" Johnson (1910-1990) ved en af sine store, 
langtidsholdbare succeser, U-2 spionflyet. Flyet har tjent USA i mere 
end 50 år. Den nuværende version hedder U-2S. Kelly Johnsons motto 
var: „Be quick, be quiet, and be on time". 

Foto: Skunk Works® 


Langt de fleste udgaver af det dengang superhemmelige U-2 spionfly blev fragtet til Groom Lake (Area 51) i en 
USAF Douglas C-124 Globemaster. 

Foto: Skunk Works® 

Relaterede artikler 

• Area 51 bag de lukkede døre 

• Det bliver ikke meget bedre 

• Glimrende tegneserie om Area 51 








